《谢邵仲才惠滴乳香》
元代·叶颙

海南烟树饱风霜，老树脂膏臭味芳。露湿未乾秋月白，风吹不断莫云长。

团团良玉寒生彩，颗颗骊珠夜吐光。得尔价须增百倍，指挥檀麝合称王。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。